10 Jobe o ne a le pelotshweu, a thusa ba bangwe, a se bogagapa e bile a se pelotshetlha. O ne a re: “Fa . . . matlho a motlholagadi ke ne ke tle ke dire gore a koafale, mme ke ne ke tle ke je thathana ya me ke le nosi, fa mosimane yo o se nang rre a ne a sa je mo go yone . . . Fa e le gore ke ne ke tle ke bone motho ope a nyelela ka go bo a se na seaparo . . . Fa . . . e le gore ke ne ke fokisetsa seatla sa me kwa le kwa kgatlhanong le mosimane yo o se nang rraagwe, fa ke ne ke bona go tlhokega gore ke thuse mo kgorong, a lerapo la legetla la me le we mo legetleng la lone, mme a lebogo la me le robege go tswa mo lerapong la lone le le kwa godimo.” Mme Jobe o ka bo a sa kgona go boloka bothokgami jwa gagwe fa a ka bo a reile gouta a re: “O boikanyo jwa me!”—Jobe 31:16-25.